Η πόλη αφηγείται το παρελθόν της. Δημιουργία ιστορικής περιήγησης και διαδραστικού χάρτη για την εργασία στη βιομηχανία της Μεσοπολεμικής Καλαμάτας
Creators: name: Νάτσικα, Χριστιάνα Αντωνίου
Publisher: name: Aristotle University of Thessaloniki
Year: 2023
Subjects: Βιομηχανική αρχαιολογία
Μεσοπόλεμος
Καλαμάτα
Industrial archaeology
Interwar
Kalamata

description: Αντικείμενο της παρούσας διπλωματικής εργασίας είναι η δημιουργία μιας ιστορικής περιήγησης στην πόλη της Καλαμάτας την περίοδο του Μεσοπολέμου. Στόχος είναι να αναδειχθεί η εργατική τάξη της πόλης και οι όροι εργασίας και ζωής της την περίοδο 1910 - 1935. Σκοπός της διπλωματικής εργασίας ήταν η ανάδειξη της ιστορίας της Μεσοπολεμικής Καλαμάτας με τρόπο κατανοητό για όλους/όλες ανεξάρτητα από το κοινωνικό, πολιτισμικό, μορφωτικό υπόβαθρο, κι έτσι, η τεκμηρίωση γίνεται μέσα από άρθρα εφημερίδων της εποχής. Παράλληλα ρίχνουμε φως σε ένα μέρος της πόλης που ήταν η καρδιά της εργατικής μεσοπολεμικής Καλαμάτας και τώρα είτε έχει αλλάξει χρήση, είτε δεν έχει αφήσει κατάλοιπα. Για την εκπόνηση της παρούσας διπλωματικής εργασίας έγινε επιτόπια έρευνα, βιβλιογραφική έρευνα για την ανασύνθεση του ιστορικού πλαισίου και αρχειακή έρευνα για την τεκμηρίωση. Αρχικά, θέσαμε το θεωρητικό πλαίσιο της παρούσας μελέτης, στο οποίο αναλύονται οι βασικές έννοιες και ορολογία που χρησιμοποιούνται, αναλύονται οι τρόποι που μετασχηματίζονται οι πόλεις μετά την ανάπτυξη της βιομηχανίας ενώ ακολουθεί η σύνθεση των παραπάνω και η συγκρότηση των τόπων μνήμης. Στη συνέχεια, στο κοινωνικό και ιστορικό πλαίσιο, αναφερόμαστε διαδοχικά στα θέματα που άπτονται της εργασίας, πρώτα στο επίπεδο της χώρας και έπειτα σε τοπικό επίπεδο, στην Καλαμάτα. Έτσι, αναλύεται η ανάπτυξη της βιομηχανίας και του εργατικού και συνδικαλιστικού κινήματος, ενώ ειδική μνεία γίνεται στην παιδική και γυναικεία εργασία, στην εμφάνιση του φεμινιστικού κινήματος και στην έλευση και αποκατάσταση των προσφύγων μετά την κατάρρευση του μικρασιατικού μετώπου. Τέλος, στο τρίτο μέρος, γίνεται ο μουσειολογικός προγραμματισμός και σχεδιασμός της ιστορικής περιήγησης. Η πόλη αντιμετωπίζεται ως εκθεσιακός χώρος και τα υλικά κατάλοιπά της ως εκθέματα. Στο μέρος αυτό αναφέρονται οι στάσεις της περιήγησης ακολουθούμενες από λίγα λόγια για το κτίριο αναφοράς. Το υλικό τεκμηριώνεται από άρθρα εφημερίδων της εποχής, ενώ η περιήγηση ολοκληρώνεται με την πρόσβαση των συμμετεχόντων σε διαδραστικό χάρτη.
description: The object of the present thesis is to create a historical tour of the city of Kalamata during the interwar years. The aim is to highlight the working class of the city and its working and living conditions in the period 1910 – 1935. The goal of the present thesis is to high light the historical events of the interwar Kalamata in a way that is understandable for everyone regardless of their social, cultural, educational background, thus, the documentation is done through newspaper articles of the time. At the same time, we shed light on a part of the city that was the heart of the working-class interwar Kalamata and now has either changed its use or has left no remains. In order for this thesis to be completed, field research, bibliographic research and archival research were necessary to be carried out. The bibliographic research helped us reconstruct the historical context and the archival research was necessary for documentation. In the first part, we set the theoretical framework of the present thesis, in which we analyze the most important terminology and the way cities are transformed due to industrial development, while it is followed by the synthesis of the above and the formation of sited of memory. Then, in the social and historical context, we refer successively to the issues related to work, first at the level of the country and then at the local level, in Kalamata. Thus, the development of industry and the labor and trade union movement is analyzed, while special mention is made of child and female labour, the emergence of the feminist movement and the arrival and rehabilitation of refugees after the collapse of the Asia Minor front. Finally, in the third part, the museological planning and planning of the historical tour is designed. The city is treated as an exhibition space and its material remains as exhibits. In this part the stops of the tour are mentioned followed by a few words about the building of reference. The material is documented by newspaper articles of the time, while the tour concludes with participants' access to an interactive map.
description: Σε συνεργασία με: Επιστημών Προσχολικής Αγωγής και Εκπαίδευσης, Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)